ai4bharat/Pralekha huggingface dataset:
महिला आणि बालविकास मंत्रालय
कोविड-19 महामारीपश्चात आरोग्यसेवा सुधारणेसाठी उपाययोजना
नवी दिल्ली, 18 मार्च 2021
स्त्रिया व बालकांमधील पोषणमूल्यांमध्ये वाढ करण्याच्या दृष्टीकोनातून लाभार्थींच्या विविध वर्गांसाठी आंगणवाडी सेवा व पौगंडावस्थेतील मुलींसाठी सरकार पुरवणी पोषण कार्यक्रम लागू करत असते. कोविड-19 महामारी काळात आंगणवाडी लाभार्थींना सलग पोषण मिळण्याच्या उद्देशाने 15 दिवसातून एकदा आंगणवाडी कर्मचाऱ्यांनी लाभार्थींच्य़ा घरी पोषक आहार पोचवावा म्हणून योग्य पावले उचलण्याचे निर्देश राज्ये व केंद्रशासित प्रदेशांना दिले गेले होते.
आरोग्य व कुटुंब कल्याण मंत्रालयाने ‘कोविड-19 दरम्यान व पश्चात प्रजननक्षम, गरोदरावस्थेतील स्त्रिया, नवप्रसवा व बालके यांचे आरोग्य व पोषण  सेवा‘ यावर मार्गदर्शक सूचनापत्र राज्ये व केंद्रशासित प्रदेशांना जारी केले होते. तीव्र अतिसार नियंत्रण पंधरवडा , राष्ट्रीय कृमीनाशक दिन , व अशक्तपणा यासाठी जीवनसत्व पुरवठा मोहिम आखण्याचे तसेच स्थानिक स्थितीनुसार आवश्यक सेवा वा माल घरपोच पोचवण्यासाठी पर्यायी यंत्रणा उभारण्याचे निर्देश यात दिले होते.
ग्रामीण आरोग्य, स्वच्छता व आरोग्य पोषण दिन यासारख्या सुधारीत योजनांतर्गत आरोग्य कर्मचाऱ्य़ांनी बफर झोनच्या बाहेरील प्रदेशांमध्ये व ग्रीन झोनमध्ये गृहभेटी देणे या सूचना करण्यात आल्य़ा होत्या. कंटेनमेंट व बफर झोनमध्ये कोविड कर्मचाऱ्यांनी नियमित भेट देणे , कन्टेनमेंट विभागात IFA, ORS, कॅल्शियम आणि झिंक यासारखी आवश्यक औषधांचा घरी पुरवठा करणे याचाही यात समावेश होता. आवाक्यातील महत्वपूर्ण सेवा पोहोचवणे, अशक्तपणा, पोषणमूल्ये पुनर्वसन सेवा केंद्र, विशेष नवजात शिशू केअर विभाग , अतिसार नियंत्रण , NDD and IYCF सेवा देणे तसेच त्यांच्या अंमलबजावणीसाठी वेबिनारचे आयोजन करण्यासंबधी विशेष दिशानिर्देश दिले गेले.
केंद्रीय महिला व बालकल्याण मंत्री स्मृती झुबिन इराणी यांनी आज राज्यसभेत एका लेखी उत्तरात ही माहीती दिली.M.Chopade/V.Sahajrao/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 78
ग्राहक व्यवहार, अन्न आणि सार्वजनिक पुरवठा मंत्रालय
केंद्रीय ग्राहक संरक्षण प्राधिकरणाने दिलेल्या आदेशाविरोधात क्लाउडटेल इंडियाने दाखल केलेली याचिका राष्ट्रीय ग्राहक तक्रार निवारण आयोगाने फेटाळली
क्लाउडटेल इंडियाने गुणवत्ता नियंत्रण आदेशांचे उल्लंघन करून ग्राहकांना विकलेले 1,033 प्रेशर कुकर परत मागवावेत, त्याची किंमत ग्राहकांना चुकती करावी आणि याबाबतचा अनुपालन अहवाल 45 दिवसांच्या आत सादर करण्याचे प्राधिकरणाचे निर्देश
नवी दिल्ली, 23 ऑगस्ट 2023
केंद्रीय ग्राहक संरक्षण प्राधिकरणाच्या  आदेशाला आव्हान देणारी क्लाऊडटेल इंडिया प्रायव्हेट लिमिटेडची याचिका राष्ट्रीय ग्राहक तक्रार निवारण आयोगाने  फेटाळली आहे. ग्राहकांना घरगुती प्रेशर कुकर विकण्यासाठी अनिवार्य असलेल्या बीआयएस मानकांचे उल्लंघन करून कंपनीने ग्राहकांच्या हक्कांचे उल्लंघन केल्याप्रकरणी, सीसीपीएने हे आदेश जारी केले होते.
या आदेशानुसार, संबंधित कंपनीने ग्राहकांना विकलेले घरगुती प्रेशर कुकरचे 1,033 नग परत घ्यावेत, परत मागवलेल्या प्रेशर कुकरच्या किमतीची ग्राहकांना परतफेड करावी, आणि याबाबतचा अनुपालन अहवाल 45 दिवसांच्या आत सादर करावा, असे निर्देश सीसीपीएने दिले आहेत. कंपनीने गुणवत्ता नियंत्रण आदेशांचे  उल्लंघन आणि ग्राहकांच्या हक्कांचे उल्लंघन करून प्रेशर कुकरची विक्री केल्याबद्दल रुपये 1,00,000 इतका दंड भरावा, असे निर्देशही देण्यात आले आहेत.
क्लाउडटेल इंडिया प्रा. ली. ही “अमेझॉन बेसिक्स स्टेनलेस स्टील आऊटर लीड प्रेशर कुकर, 4 लिटर या ” प्रेशर कुकरची विक्री करणारी कंपनी आहे. हा प्रेशर कुकर पुढील युआरएल वर अमेझॉन ई-कॉमर्स व्यासपीठावर विक्रीसाठी उपलब्ध करण्यात आला होता: https://www.amazon.in/AmazonBasics-Stainless-Steel-Pressure-Cooker/dp/B071G5KNXK
दिनांक 01.02.2021 रोजी लागू झालेल्या गुणवत्ता नियंत्रण आदेशांनुसार, घरगुती प्रेशर कुकरना भारतीय मानक  2347: 2017 चे पालन करणे बंधनकारक आहे, आणि भारतीय मानक ब्यूरोच्या  नियंत्रण, 2018 च्या अनुसूची II च्या योजना -I नुसार भारतीय मानक ब्यूरोच्या  परवान्याखाली मानक चिन्ह धारण करणे बंधनकारक आहे.
संबंधित प्रकरणात, क्लाउडटेल कंपनी विहित अनिवार्य मानकांचे पालन न करता आणि BIS च्या परवान्याखाली मानक  चिन्हाशिवाय ग्राहकांना घरगुती प्रेशर कुकर विकत असल्याचे आढळून आले. गुणवत्ता नियंत्रण आदेश लागू झाल्यानंतरही क्लाउडटेलद्वारे भारतातील ग्राहकांना अ-प्रमाणित प्रेशर कुकर विकले जात होते.
क्लाउडटेलने सीसीपीएला दिलेल्या उत्तरात असे म्हटले होते की गुणवत्ता नियंत्रण आदेश लागू झाल्यानंतर त्यांनी प्रेशर कुकरची आयात थांबवली होती. मात्र, आयात थांबवल्यानंतरही कंपनीने ग्राहकांना असे प्रेशर कुकर विकणे थांबवले नव्हते, असे सीसीपीएच्या निदर्शनास आले. खरे तर, गुणवत्ता नियंत्रण आदेशाबद्दल माहिती असूनही, कंपनी ग्राहकांना असे प्रेशर कुकर मोठ्या प्रमाणात विकत असल्याचे स्पष्ट आढळून आले .
क्लाउडटेलने राष्ट्रीय ग्राहक तक्रार निवारण आयोगाकडे दाखल केलेल्या याचिकेत, केंद्रीय ग्राहक संरक्षण प्राधिकरणाने जारी केलेल्या आदेशाला आव्हान दिले होते. राष्ट्रीय ग्राहक तक्रार निवारण आयोगाने आज ही याचिका फेटाळली.
S.Kakade/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
संरक्षण मंत्रालय
मणीपूर येथील भूस्खलनात शहीद झालेल्या सशस्त्र दलाच्या जवानांच्या ‘वीर नारींचा’ संरक्षण मंत्र्यांनी केला सत्कार
नवी दिल्ली, 18 ऑगस्ट 2022
मणिपूरमध्ये तुपूल येथे जून महिन्यात झालेल्या भूस्खलनात शहीद झालेल्या सशस्त्र दलाच्या जवानांच्या ‘वीर नारी’ यांना संरक्षण मंत्री राजनाथ सिंह यांनी आज सन्मानित केले. पश्चिम बंगालमधील दार्जीलिंग जिल्ह्यातल्या बेंगडुबी लष्करी तळावर त्रिशक्ती कॉर्प्स द्वारे हा समारंभ आयोजित करण्यात आला होता. जून महिन्यात झालेल्या या दुर्घटनेत एकूण 61 जण मृत्युमुखी पडले होते. यामध्ये 107 इन्फंट्री बटालियन  11 गोरखा रायफल्सचा एक अधिकारी, तीन कनिष्ठ अधिकारी आणि इतर श्रेणीचे 26 अधिकारी अशा एकूण तीस जवानांचा समावेश होता. संरक्षण मंत्र्यांनी ‘वीर नारींना’ प्रत्येकी सात लाख रुपयांचा धनादेश प्रदान केला. या दुर्घटनेत जखमी झालेल्या 13 जवानांचा देखील या समारंभात सत्कार करण्यात आला.
वीर नारी आणि सैनिकांशी संवाद साधताना राजनाथ सिंह यांनी शहीद जवानांच्या शौर्याचे आणि समर्पणाची प्रशंसा करत त्यांना आदरांजली वाहिली. या जवानांनी केलेल्या बलीदानाबद्दल देश सदैव त्यांचा ऋणी राहील असे ते म्हणाले. शूर सैनिकांचे कुटुंबीय आणि त्यांच्यावर अवलंबून असणाऱ्यांना सरकार आर्थिक स्थैर्य सुनिश्चित करत असून त्यांना संरक्षण मंत्रालयाचे पूर्ण सहाय्य मिळेल असे आश्वासन त्यांनी दिले.
वीर नारी आणि सैनिकांनी कृतज्ञता व्यक्त केली आणि तरुणांना सशस्त्र दलात यायला प्रोत्साहन देण्यासाठी संरक्षण मंत्रालय आणि भारतीय लष्कराने केलेल्या प्रयत्नांची प्रशंसा केली.N.Chitale/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 85
राष्ट्रपती कार्यालय
रमेश बैस महाराष्ट्राचे नवे राज्यपाल
महाराष्ट्राचे राज्यपाल श्री. भगतसिंग कोश्यारी व लडाखचे लेफ्टनंट राज्यपाल श्री. राधा कृष्णन माथूर यांचा राजीनामा भारताच्या राष्ट्रपतींनी स्वीकारला
भारताच्या राष्ट्रपतींना पुढील नियुक्ती करण्यास आनंद होत आहे:-
 लेफ्टनंट जनरल कैवल्य त्रिविक्रम पारनाईक, पीव्हीएसएम, यूवायएसएम, वायएसएम , अरुणाचलप्रदेशचे राज्यपाल म्हणून
 सिक्कीमचे राज्यपाल म्हणून श्री. लक्ष्मण प्रसाद आचार्य
 झारखंडचे राज्यपाल म्हणून श्री. सी. पी. राधाकृष्णन
 हिमाचल प्रदेशचे राज्यपाल म्हणून श्री. शिव प्रताप शुक्ला
 आसामचे राज्यपाल म्हणून श्री. गुलाबचंद कटारिया
 आंध्र प्रदेशचे राज्यपाल म्हणून न्यायमूर्ती  एस. अब्दुल नझीर यांची
 आंध्र प्रदेशचे सध्याचे राज्यपाल श्री. विश्व भूषण हरिचंदन यांची छत्तीसगडचे राज्यपाल म्हणून
 छत्तीसगढचे सध्याचे राज्यपाल श्रीमती अनुसुया उकिये यांची मणिपूरचे राज्यपाल म्हणून
 मणिपूरचे राज्यपाल श्री. गणेशन यांची नागालँडचे राज्यपाल म्हणून
 बिहारचे राज्यपाल श्री. फागू चौहान यांची मेघालयचे राज्यपाल म्हणून
 हिमाचल प्रदेशचे राज्यपाल श्री. राजेंद्र विश्वनाथ आर्लेकर यांची, बिहारचे राज्यपाल म्हणून नियुक्ती करण्यात आली आहे.
 महाराष्ट्राचे राज्यपाल म्हणून झारखंडचे सध्याचे राज्यपाल श्री. रमेश बैस यांची नियुक्ती करण्यात आली आहे.
 अरुणाचल प्रदेशचे राज्यपाल लेफ्टनंट ब्रिगेडियर  डॉ. बी. डी. मिश्रा यांची लडाखचे राज्यपाल म्हणून नियुक्ती करण्यात आली आहे.
वरील सर्व नेमणूका त्यांनी त्यांच्या संबंधित कार्यालयाचा कार्यभार स्वीकारल्याच्या तारखेपासून प्रभावी असतील.
पंतप्रधान कार्यालय
नेपाळच्या पंतप्रधानांनी दूरध्वनीवरुन केले पंतप्रधानांचे अभिनंदन
नवी दिल्ली, 23 मे 2019
लोकसभा निवडणुकीतील यशाबद्दल पंतप्रधान नरेंद्र मोदी यांचे नेपाळचे पंतप्रधान के. पी. शर्मा ओली यांनी आज दूरध्वनीवरुन अभिनंदन केले आहे.
पंतप्रधान मोदी यांनी पंतप्रधान ओली यांचे आभार मानले असून, भारत-नेपाळ मैत्री अधिक घट्ट करण्यासाठी भारताच्या वचनबद्धतेचा पुनरुच्चार केला.
विविध क्षेत्रात द्विपक्षीय सहकार्यातील महत्वपूर्ण प्रगतीबाबत दोन्ही नेत्यांनी समाधान व्यक्त केले. तसेच द्विपक्षीय सहकार्य अधिक वृद्धिंगत करण्यासाठीच्या आणि मैत्रीपूर्ण संबंध अधिक बळकट करण्याच्या वचनबद्धतेचा पुनरुच्चार केला.
N.Sapre/S.Kakade/D.Rane
(Visitor Counter : 35
पंतप्रधान कार्यालय
पंतप्रधानांची युक्रेनचे राष्ट्राध्यक्ष वोलोदिमीर झेलेन्स्की यांच्याशी दूरध्वनीवरून चर्चा
नवी दिल्ली, 26 डिसेंबर 2022
पंतप्रधान नरेंद्र मोदी यांनी आज युक्रेनचे राष्ट्राध्यक्ष वोलोदिमीर झेलेन्स्की यांच्याशी दूरध्वनीवरून चर्चा केली.
भारताकडे यावर्षी जी-20 समूहाच्या अध्यक्षपदाची जबाबदारी आल्याबद्दल युक्रेनच्या राष्ट्राध्यक्षांनी शुभेच्छा दिल्या. अन्न तसेच उर्जा सुरक्षा यांसारख्या मुद्द्यांसह, विकसनशील देशांच्या विविध समस्या जगासमोर मांडण्यासोबत भारताने जी-20 समूहाच्या अध्यक्षपदावरून अधिक प्राधान्य दिलेल्या विषयांबाबत पंतप्रधान मोदी यांनी झेलेन्स्की यांना माहिती दिली.
दोन्ही देशांदरम्यान द्विपक्षीय सहकार्य अधिक बळकट करण्यासाठीच्या संधींवर दोन्ही नेत्यांनी सविस्तर चर्चा केली. यावर्षीच्या सुरुवातीला युद्धसदृश परिस्थितीमुळे मायदेशी परत यावे लागलेल्या भारतीय विद्यार्थ्यांचे युक्रेनमधील शिक्षण यापुढेही सुरळीतपणे सुरु राहण्यासाठी आवश्यक व्यवस्था करण्याची विनंती पंतप्रधान मोदी यांनी युक्रेनच्या अधिकाऱ्यांना केली.
युक्रेनमध्ये अजूनही सुरु असलेल्या संघर्षाबाबत दोन्ही नेत्यांनी विचारांचे आदानप्रदान केले. तेथील संघर्ष तात्काळ संपुष्टात येण्यासाठी मोदी यांनी केलेल्या आवाहनाचा त्यांनी यावेळी पुनरुच्चार केला आणि ते म्हणाले की, या संघर्षातील दोन्ही बाजूंनी त्यांच्या मतभेदांवर कायमस्वरूपी उपाय शोधण्यासाठी चर्चा आणि राजनैतिक संबंधांचा मार्ग अनुसरावा. शांतता प्रस्थापित करण्यासाठी सुरु असलेल्या कोणत्याही प्रयत्नांना भारताचा नेहमीच पाठींबा असेल असे सांगत पंतप्रधान मोदी यांनी, या संघर्षामुळे प्रभावित झालेल्या नागरिकांना मानवतावादी दृष्टीकोनातून पाठबळ पुरविण्याप्रती भारत नेहमीच कटिबद्ध असेल अशी ग्वाही दिली.R.Aghor/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
कायदा आणि न्याय मंत्रालय
प्रसिध्दी पत्रक
नवी दिल्ली, 17 जुलै 2022
दिनांक 16.07.2022 च्या अधिकृत सुचनेनुसार, भारतीय संविधानाच्या कलम 224 नियम च्या अंतर्गत प्राप्त अधिकारान्वये देशाच्या राष्ट्रपतींनी  श्री किशोर चंद्रकांत संत,  वाल्मिकी एस ए मेनेझेस  कमल लक्ष्मी खाता  श्रीमती शर्मिला उत्तमराव देशमुख  अरुण रामनाथ पेडणेकर सं दीप विष्णुपंत मारणे  श्रीमती गौरी विनोद गोडसे  राजेश शांताराम पाटील आणि  आरिफ शेख डॉक्टर यांची मुंबई उच्च न्यायालयाचे अतिरिक्त न्यायधिश म्हणून नियुक्ती केली आहे.
न्याय विभाग  केंद्रीय विधी आणि न्याय मंत्रालय.Jaydevi PS/V.Yadav/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 114
संरक्षण मंत्रालय
कृत्रिम बुद्धिमत्ता  तंत्रज्ञानाच्या क्षमतेत वाढ
नवी दिल्ली, 1 ऑगस्ट 2022
टाटा सन्सचे अध्यक्ष एन. चंद्रशेखरन यांच्या अध्यक्षतेखाली संरक्षण उत्पादने विभागाने  स्थापन केलेल्या कृतीदलाच्या शिफारशीनुसार आणि सर्व संबंधितांशी सल्लामसलत करून आवश्यक मार्गदर्शन आणि संरचनात्मक सहाय्य पुरवण्यासाठी संरक्षण मंत्र्यांच्या अध्यक्षतेखाली संरक्षण कृत्रिम बुद्धिमत्ता परिषदेची  स्थापना करण्यात आली आहे. तसेच संरक्षण संघटनांमध्ये कृत्रिम बुद्धिमत्ता आधारित प्रक्रिया सक्षम करण्यासाठी संरक्षण उत्पादन विभागाच्या सचिवांच्या अध्यक्षतेखाली संरक्षण कृत्रिम बुद्धिमत्ता प्रकल्प संस्था स्थापन करण्यात आली आहे.
डीआरडीओ मधील प्रकल्प आणि कार्यक्रमांसाठी कृत्रिम बुद्धिमत्ता चौकट आणि मार्गदर्शक तत्त्वे जारी करण्यात आली आहेत. डीआरडीओच्या सर्व प्रयोगशाळांनी त्यांच्या सर्व उत्पादनांमध्ये कृत्रिम बुद्धिमत्ता वैशिष्ट्ये समाविष्ट करण्यासाठी कृत्रिम बुद्धिमत्ता तंत्रज्ञान गट सुरू केले आहेत.
तसेच, संरक्षण क्षेत्रातील प्रत्येक सार्वजनिक उपक्रमासाठी  कृत्रिम बुद्धिमत्ता रुपरेषेला अंतिम स्वरूप देण्यात आले आहे. या अंतर्गत 70 संरक्षण विशिष्ट कृत्रिम बुद्धिमत्ता प्रकल्प विकसित केले जाणार आहेत. या प्रकल्पांपैकी 40 प्रकल्प डीपीएसयूने पूर्ण केले आहेत. तरुणांना प्रशिक्षित करण्यासाठी केलेल्या उपाययोजना पुढीलप्रमाणे आहेत:
- डीआरडीओच्या तीन समर्पित प्रयोगशाळा आहेत, सेंटर फॉर आर्टिफिशियल इंटेलिजन्स अँड रोबोटिक्स , बंगळुरू आणि डीआरडीओ यंग सायंटिस्ट लॅबोरेटरी -AI आणि विविध क्षेत्रात कृत्रिम बुद्धिमत्ता वापराबाबत संशोधनासाठी DYST-CT  .
- CAIR स्टार्ट-अप्सला मदत करत आहे आणि संरक्षण प्रणालींमध्ये एआय संबंधी कौशल्य संच तयार करण्यासाठी डीआरडीओच्या वैज्ञानिकांसाठी कार्यशाळा देखील आयोजित करते.
- डिफेन्स इन्स्टिट्यूट ऑफ अॅडव्हान्स्ड टेक्नॉलॉजी  एआय आणि मशीन लर्निंगमध्ये प्रमाणित अभ्यासक्रम चालवत आहे आणि आतापर्यंत 1000 हून अधिक व्यावसायिकांना या क्षेत्रात प्रशिक्षण देण्यात आले आहे.
- डीआरडीओच्या डिफेन्स इंडस्ट्री अॅकॅडेमिया सेंटर ऑफ एक्सलेन्स, एक्स्ट्राम्युरल रिसर्च अँड टेक्नॉलॉजी डेव्हलपमेंट फंड योजनांतर्गत संशोधन आणि विकास प्रकल्पांद्वारे शिक्षण आणि उद्योगांमध्ये कृत्रिम बुद्धिमत्तेला प्रोत्साहन दिले जाते.
- डीडीपीने सशस्त्र दलांसाठी एआय प्रकल्पांसाठी वार्षिक 100 कोटी रुपये राखून ठेवले आहेत.
- भारतीय हवाई दलाने डिजिटायझेशन ऑटोमेशन, एआय अॅप नेटवर्किंग  साठी युनिट स्थापन केले आहे जे अभियानांचे नियोजन आणि विश्लेषण प्रणाली, ई-निरीक्षण इत्यादीसाठी विविध ऍप्लिकेशन विकसित करण्याच्या प्रक्रियेत आहे.
संरक्षण राज्यमंत्री अजय भट्ट यांनी आज राज्यसभेत सुशील कुमार गुप्ता यांना लेखी उत्तरात ही माहिती दिली.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 134
पंतप्रधान कार्यालय
पंतप्रधानांनी हिमाचल प्रदेशच्या जनतेला राज्य स्थापनादिनानिमित्त दिल्या शुभेच्छा
पंतप्रधान नरेंद्र मोदी यांनी हिमाचल प्रदेशच्या जनतेला राज्याच्या स्थापनादिनानिमित्त शुभेच्छा दिल्या आहेत.
एका ट्विटमध्ये पंतप्रधान म्हणाले;
‘’ सर्व हिमाचलवासियांना पूर्ण राज्यत्व दिनाच्या हार्दिक शुभेच्छा. निसर्ग सौंदर्याने समृद्ध असलेल्या या राज्याचे परिश्रमी लोक नेहमीच देशसेवेमध्ये समर्पित असतात; आगामी काळामध्ये राज्याच्या लोकांनी यशाची नवी उंची प्राप्त करावी, अशीच सदिच्छा आहे.’’
आरोग्य आणि कुटुंब कल्याण मंत्रालय
भारतात गेल्या चोवीस तासांत 65,081 रुग्ण बरे झाले तर 69,921 नव्या रुग्णांची नोंद झाली
गेल्या 24 तासांत 819 मृत्यूंची नोंद
नवी दिल्ली, 1 सप्टेंबर,2020
प्रतिदिन 60,000 पेक्षा जास्त रुग्ण बरे होण्याचा सलग पाच दिवस चाललेला कल कायम ठेवत, गेल्या चोवीस तासात भारतात 65,081 रुग्ण बरे झाले आहेत. आतापर्यंत बरे झालेल्या रुग्णांची एकूण संख्या 28,39,882 असून त्यानुसार कोविड-19 च्या रुग्णांचा बरे होण्याचा दर आणखी वाढून 77% झाला आहे. सक्रिय रुग्णांच्या संख्येच्या तुलनेत बरे होणाऱ्या रुग्णांची संख्या 3.61 पटीने जास्त आहे.
भारतात सध्या सक्रिय रुग्णांची संख्या 7,85,996 असून आतापर्यंत बरे झालेल्या रुग्णांची संख्या 20.53 लाखाहून जास्त आहे.
जुलैच्या पहिल्या आठवड्यात बरे होणाऱ्या रूग्णांच्या संख्येपेक्षा ऑगस्टच्या शेवटच्या आठवड्यात बरे होणाऱ्या रुग्णांची संख्या चार पट वाढली आहे.
गेल्या 24 तासात पाच राज्यांमध्ये सर्वाधिक नवे रुग्ण आढळल्याची नोंद झाली आहे. ती आकडेवारी पुढीलप्रमाणे :
- महाराष्ट्र -11,852
- आंध्रप्रदेश - 10,004
- कर्नाटक - 6,495
- तामिळनाडू - 5,956
- उत्तर प्रदेश - 4,782
या पाच राज्यांमधील रुग्णांची एकूण संख्या गेल्या 24 तासात देशभरात आढळलेल्या नवीन रुग्णांच्या संख्येच्या 56% आहे.
या पाच राज्यांमध्ये गेल्या चोवीस तासात सर्वाधिक रुग्ण बरे होऊन घरी पाठवल्याचीही नोंद झाली असून ती संख्या देशभरातल्या 65,081 बरे झालेल्या रुग्णांच्या 58.4% आहे. महाराष्ट्रात गेल्या चोवीस तासात 11,158 रुग्ण बरे झाले असून आंध्र प्रदेशात 8,772, कर्नाटकात 7,238 , तामिळनाडूत 6008, तर उत्तर प्रदेशात 4,597 कोविड रुग्ण बरे झाले आहेत.
वरील पाच राज्यांमध्ये मिळून गेल्या चोवीस तासात एकूण 536 मृत्यूची नोंद झाली असून देशभरात झालेल्या एकूण मृत्यूच्या संख्येच्या तुलनेत हे प्रमाण 65.4% आहे. महाराष्ट्रात 184 मृत्यू नोंदवले गेले, तर कर्नाटकात 113 , त्याखालोखाल तामिळनाडूत 91, आंध्रप्रदेशात 85, तर उत्तर प्रदेशात 63 मृत्यूची नोंद झाली आहे.
माहितीसाठी तसेच तांत्रिक अडचणी, मार्गदर्शन आणि सूचनांसाठी कृपया नियमितपणे खालील संकेतस्थळाला भेट द्या- https://www.mohfw.gov.in/ आणि @MoHFW_INDIA.
covid-19 च्या संबंधात तांत्रिक शंकां निरसनासाठी technicalquery.covid19[at]gov[dot]in आणि इतर प्रश्नांसाठी ncov2019[at]gov[dot]in आणि @CovidIndiaSeva. इथे संपर्क करा.
कोविडसंबंधात कुठल्याही प्रश्नासाठी आरोग्य व कुटुंब कल्याण मंत्रालयाला खालील हेल्पलाईन नंबर वर फोन करा-+91-11-23978046 or 1075
कोविड संबंधित माहिती साठी सर्व राज्ये व केंद्रशासित प्रदेशांचे दूरध्वनी क्रमांक या संकेत स्थळावर मिळू शकतील:
https://www.mohfw.gov.in/pdf/coronvavirushelplinenumber.pdfB.Gokhale/U.Raikar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
भारतीय लष्कराने संयुक्त राष्ट्रांच्या मोहिमेत अबेई येथील संयुक्त राष्ट्रांच्या शांतीरक्षक दलात महिला शांतीरक्षकांची सर्वात मोठी तुकडी तैनात केल्याबद्दल पंतप्रधानांकडून प्रशंसा
नवी दिल्ली, 6 जानेवारी 2023
भारतीय लष्कराने संयुक्त राष्ट्रांच्या मोहिमेत अबेई येथील संयुक्त राष्ट्रांच्या शांतीरक्षक दलात महिला शांतीरक्षकांची सर्वात मोठी तुकडी तैनात केल्याबद्दल पंतप्रधान नरेंद्र मोदी यांनी अभिमान व्यक्त केला आहे. भारताला संयुक्त राष्ट्रांच्या शांतता मोहिमांमध्ये सक्रिय सहभागाची परंपरा असल्याचेही पंतप्रधान म्हणाले.
भारतीय लष्करातील सार्वजनिक माहिती अतिरिक्त महासंचालक यांच्या ट्विट संदेशाला उत्तर देताना पंतप्रधानांनी ट्विट संदेशात म्हटले आहे;
“हे पाहून अभिमान वाटतो.
संयुक्त राष्ट्रांच्या शांतता मोहिमांमध्ये सक्रिय सहभाग घेण्याची भारताची परंपरा आहे. आमच्या नारी शक्तीचा सहभाग आणखीनच स्तुत्य आहे.”
N.Chitale/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
आरोग्य आणि कुटुंब कल्याण मंत्रालय
कोविड-19 विषयीची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 166 कोटी 3 लाख मात्रा देण्यात आल्या आहेत
भारतातील कोविड सक्रिय रुग्णसंख्या सध्या 18,21,268 इतकी आहे
सध्या सक्रीय रुग्णसंख्येचे प्रमाण 4.43%
रोगमुक्ती दर सध्या 94.37 % इतका आहे
गेल्या 24 तासात 2,62,628 रुग्ण कोरोनामुक्त झाल्यामुळे आता एकूण रोगमुक्त व्यक्तींची संख्या वाढून 3,89,76,122 झाली आहे
गेल्या 24 तासात 2,09,918 नव्या कोरोना बाधितांची नोंद
दैनंदिन पॉझिटीव्हिटी दर 15.77%
साप्ताहिक पॉझिटीव्हिटी दर 15.75%
देशभरात आतापर्यंत एकूण 72 कोटी 89 लाख चाचण्या करण्यात आल्या; गेल्या 24 तासात एकूण 13,31,198 चाचण्या करण्यात आल्या.
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या मात्रांच्या उपलब्धतेविषयीची अद्ययावत माहिती
राज्ये आणि केंद्रशासित प्रदेशांना कोविड प्रतिबंधक लसीच्या 60 कोटी 25 लाखांहून अधिक मात्रा पुरविण्यात आल्या
राज्ये आणि केंद्रशासित प्रदेश सरकारे तसेच खासगी रुग्णालयांकडे 4 कोटी 20 लाखांहून अधिक मात्रा अजूनही शिल्लक आणि पुढील काळातील वापरासाठी उपलब्ध तर 1 कोटी 51 लाख मात्रांची पुरवठा प्रक्रिया सुरु आहे
नवी दिल्ली, 28 ऑगस्ट 2021
संपूर्ण देशात कोविड-19 प्रतिबंधक लसीकरण मोहिमेचा वेग वाढविणे आणि मोहिमेच्या व्याप्तीचा विस्तार करणे यासाठी केंद्र सरकार वचनबद्ध आहे. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे प्रवाहित मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार, सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करीत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात केंद्र सरकार, देशातील लस निर्मात्यांनी उत्पादित केलेल्या लसीच्या साठ्यापैकी 75% साठ्याची खरेदी करून त्याचा  पुरवठा सर्व राज्ये आणि केंद्रशासित प्रदेशांना करणार आहे.
|
|
VACCINE DOSES
|
|

|
|
SUPPLIED
|
|
60,25,95,250
|
|
PIPELINE
|
|
1,51,58,650
|
|
BALANCE AVAILABLE
|
|
4,20,58,316
भारत सरकारतर्फे  आणि थेट राज्यांकडून खरेदीच्या मार्गाने केंद्र सरकारने राज्ये आणि केंद्रशासित प्रदेशांना आतापर्यंत एकूण 60 कोटी 25 लाखांहून अधिक मात्रांचा पुरवठा केला आहे आणि आणखी 1 कोटी 51 लाखांहून अधिक  मात्रांचा पुरवठा करण्याची प्रक्रिया सुरु आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या 4 कोटी 20 लाखांहून अधिक  मात्रा अजूनही शिल्लक असून यापुढील काळातील लसीकरणासाठी त्या उपलब्ध आहेत.S.Patil/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 170
गृह मंत्रालय
पद्म पुरस्कार 2019 साठी 10,000 पेक्षा जास्त नामांकने प्राप्त
नवी दिल्ली, 3 ऑगस्ट 2018
पद्म पुरस्कार 2019 साठी 15 सप्टेंबर 2018 पर्यंत ऑनलाईन नामांकने/शिफारशी पाठवता येणार आहेत. 1 मे 2018 रोजी या प्रक्रियेला सुरुवात झाली असून आत्तापर्यंत 11,475 जणांनी संकेतस्थळावर नोंदणी केली आहे. त्यापैकी 10,453 जणांनी प्रक्रिया पूर्ण केली आहे.
केंद्रीय मंत्रालये, विभाग, राज्य सरकारे, केंद्रशासित प्रदेश, भारत रत्न आणि पद्म विभूषण पुरस्कार विजेते तसेच नावाजलेल्या संस्थांकडून ही नामांकने मागवण्यात आली आहेत. 2019 साली प्रजासत्ताक दिनी या पद्म पुरस्कार विजेत्यांच्या नावांची घोषणा केली जाणार आहे. या संदर्भात गृह मंत्रालयाच्या संकेतस्थळावर www.mha.nic.in अधिक तपशील उपलब्ध आहे.
M.Chopade/M.Pange/P.Malandkar
(Visitor Counter : 87
रेल्वे मंत्रालय
रेल्वे, कोळसा आणि खाण राज्यमंत्री रावसाहेब दादाराव पाटील दानवे आणि आरोग्य व कुटुंब कल्याण राज्यमंत्री डॉक्टर भारती प्रवीण पवार यांनी नांदगाव येथे एलटीटी अर्थात लोकमान्य टिळक टर्मिनस- गोरखपुर काशी एक्सप्रेस रेल्वेसाठी थांब्याची सुविधा सुरू केली.
केंद्रीय रेल्वे, कोळसा व खाण राज्यमंत्री रावसाहेब दादाराव पाटील दानवे आणि केंद्रीय आरोग्य व कुटुंब कल्याण राज्यमंत्री डॉक्टर भारती प्रवीण पवार यांनी आज 14.8.2022 रोजी नांदगाव येथे, रेल्वे क्रमांक 15017-एलटीटी अर्थात लोकमान्य टिळक टर्मिनस - गोरखपुर काशी एक्सप्रेस रेल्वे, साठी थांब्याची सुविधा व्हिडिओ लिंक द्वारे हिरवा झेंडा दाखवून सुरू केली.
यावेळी मध्य रेल्वेचे महाव्यवस्थापक अनिल कुमार लाहोटी यांनी उपस्थित मान्यवर, माध्यम प्रतिनिधी आणि रेल्वे प्रवाशांचे मुंबई मुख्यालयातून व्हिडिओ लिंक द्वारे स्वागत केले. रेल्वेचे भुसावळ विभागाचे विभागीय व्यवस्थापक राजेश कुल्हारी यांनी आभार प्रदर्शन केले. मुंबई मुख्यालयातून वरिष्ठ अधिकारी आणि भुसावळ विभागातल्या वरिष्ठ अधिकाऱ्यांनी नांदगाव येथून या कार्यक्रमाला हजेरी लावली.
खालील तीन रेल्वे गाड्यांना दिनांक 14.8.2022 आज पासून पुढच्या सहा महिन्यांसाठी नांदगाव आणि लासलगाव या रेल्वे स्थानकावर प्रायोगिक तत्त्वावर थांबा देण्यात आला आहे.
नांदगाव येथे
15017 लोकमान्य टिळक टर्मिनस -गोरखपूर एक्सप्रेस नांदगाव येथे सकाळी ११.२९ वाजता पोहोचेल आणि ११.३० वाजता सुटेल.
15018 गोरखपूर - लोकमान्य टिळक टर्मिनस एक्सप्रेस नांदगाव येथे सकाळी ११.३९ वाजता पोहोचेल आणि सकाळी ११.४० वाजता सुटेल.
22177 छत्रपती शिवाजी महाराज टर्मिनस - वाराणसी महानगरी एक्सप्रेस नांदगाव येथे पहाटे 05.04 वाजता पोहोचेल आणि 05.05 वाजता सुटेल.
22178 वाराणसी- छत्रपती शिवाजी महाराज टर्मिनस महानगरी एक्सप्रेस नांदगाव येथे पहाटे 05.39 वाजता पोहोचेल आणि 05.40 वाजता सुटेल.
लासलगाव येथे
11071 लोकमान्य टिळक टर्मिनस - बनारस कामायनी एक्स्प्रेस 17.37 वाजता लासलगाव येथे पोहोचेल आणि 17.38 वाजता सुटेल.
11072 बनारस - लोकमान्य टिळक टर्मिनस कामायनी एक्स्प्रेस 17.59 वाजता लासलगाव येथे पोहोचेल आणि 18.00 वाजता सुटेल.
टीप: दि. 14.8.2022 रोजी पासून प्रवास सुरू होणाऱ्या वरील सर्व गाड्यांसाठीचे प्रवासी या सुविधेचा लाभ घेऊ शकतात.